text: Tre socialdemokrater venter spændt: én plads tilbage
  21 november 2013 kl. 13.19
  Der er stadig valgspænding i Sønderborg Kommune. Tre kandidater på socialdemokratiets yderste mandat ligger så tæt, at der skal fintælles igen. Svaret vil først ligge klar om to-tre timer.
  De tre socialdemokrater, der alle tre stadig har en mulighed for at komme ind i byrådet er Kristian Beuschau med 184 stemmer, Jesper Kock med 184 stemmer og Hanne Petersen med 183 stemmer. De vil alle tre overvære fintællingen, der gik i gang kl. 14 på Sønderborg Rådhus i dag.
  